ഈ ആപ്പിള്, സാംസങ് സ്മാര്ട്ട്ഫോണുകളില് ഇനി വാട്സ്ആപ്പ് പ്രവര്ത്തിക്കില്ല ജനപ്രീയ ഇന്സ്റ്റന്റ് മെസേജിങ് പ്ലാറ്റ്ഫോമായ വാട്സ്ആപ്പ് ഇനി ചില ആപ്പിള്, സാംസങ് അടക്കമുള്ള ബ്രാന്റുകളുടെ സ്മാര്ട്ട്ഫോണുകളില് പ്രവര്ത്തിക്കില്ല. പുതിയ സിസ്റ്റം റിക്വയര്മെന്റുകള് ഇല്ലാത്ത ഡിവൈസുകളിലാണ് വാട്സ്ആപ്പ് പ്രവര്ത്തനം നിലയ്ക്കുന്നത്. സിസ്റ്റം റിക്വയര്മെന്റുകള് വാട്സ്ആപ്പ് ഇടയ്ക്കിടെ അപ്ഡേറ്റ് ചെയ്യാറുണ്ട്. വാട്സ്ആപ്പ് പ്രവര്ത്തിക്കുന്നതിന് ഒരു ഡിവൈസില് ഉണ്ടായിരിക്കേണ്ട കാര്യങ്ങളാണ് സിസ്റ്റം റിക്വയര്മെന്റുകള്. ഇവ മിക്കപ്പോഴും ഒഎസ് ആയിരിക്കും. പഴയ ഒഎസുകളില് പ്രവര്ത്തിക്കുന്ന ഡിവൈസുകളെയാണ് വാട്സ്ആപ്പ് ഇത്തരത്തില് ഒഴിവാക്കുന്നത്. വാട്സ്ആപ്പ് വാട്സ്ആപ്പ് തങ്ങളുടെ പേജില് ആപ്പ് പ്രവര്ത്തിക്കാന് സ്മാര്ട്ട്ഫോണിന് ആവശ്യമായ കാര്യങ്ങള് അപ്ഡേറ്റ് ചെയ്തതോടെയാണഅ് ചില സ്മാര്ട്ട്ഫോണുകള് പുറത്തായത്. ആന്ഡ്രോയിഡ് 4.0.3 ഐസ്ക്രീം സാന്ഡ്വിച്ച്, ഐഒഎസ് 9, കൈഒഎസ് 2.5.0 എന്നിവയ്ക്കുള്ള സപ്പോര്ട്ടാണ് വാട്സ്ആപ്പ് ഇപ്പോള് ഒഴിവാക്കിയിരിക്കുന്നത്. 2021 നവംബര് 1 മുതലാണ് ഈ ഡിവൈസുകളില് വാട്സ്ആപ്പ് സപ്പോര്ട്ട് അവസാനിക്കുന്നത്. നേരത്തെ ഇത്തരമൊരു സിസ്റ്റം റിക്വയര്മെന്റ് അപ്ഡേറ്റ് വന്നത് 2020 ഡിസംബറില് ആയിരുന്നു. അന്നും ധാരാളം ഡിവൈസുകള് വാട്സ്ആപ്പ് സപ്പോര്ട്ട് ചെയ്യുന്ന ഫോണുകളുടെ പട്ടികയ്ക്ക് പുറത്ത് പോയിരുന്നു. വാട്സ്ആപ്പ് എഫ്എക്യു പേജ് വാട്സ്ആപ്പ് എഫ്എക്യു പേജില് ആന്ഡ്രോയിഡ് ഒഎസ് 4.1, ഐഒഎസ് 10, ജിയോഫോണ് പ്രവര്ത്തിക്കുന്ന കൈഒഎസ് 2.5.1 എന്നിവയില് പ്രവര്ത്തിക്കുന്ന ഫോണുകള് മുതലുള്ളവയ്ക്കാണ് ഇനി മുതല് വാട്സ്ആപ്പ് സപ്പോര്ട്ട് നല്കുക എന്ന കാര്യം വ്യക്തമാക്കിയിട്ടുണ്ട്. ഇതില് ഏതെങ്കിലം ഒഎസോ അതിനെക്കാള് പുതിയതോ ആയ ഡിവൈസുകള് ഉപയോഗിക്കുന്നവര്ക്ക് വാട്സ്ആപ്പ് ഇന്സ്റ്റാള് ചെയ്ത് ഉപയോഗിക്കാം. ഒരു സമയം ഒരു ഡിവൈസില് ഒരു ഫോണ് നമ്ബര് ഉപയോഗിച്ച് മാത്രമേ വാട്സ്ആപ്പ് ആക്ടിവേറ്റ് ചെയ്യാന് കഴിയു എന്നും വാട്സ്ആപ്പ് വ്യക്തമാക്കിയിട്ടുണ്ട്. നിങ്ങളുടെ ഫോണ് ആന്ഡ്രോയിഡ് 4.0.3 ഐസ്ക്രീം സാന്ഡ്വിച്ച്, ഐഒഎസ് 9, കൈഒസ് 2.5.0 എന്നിവയില് പ്രവര്ത്തിക്കുന്നതാണ് എങ്കില് ഡിവൈസിന് സോഫ്റ്റ്വയര് അപ്ഗ്രേഡ് ഉണ്ടോ എന്ന് പരിശോധിക്കുക. സോഫ്റ്റ്വെയര് അപ്ഡേറ്റ് ചില ഡിവൈസുകള്ക്ക് സോഫ്റ്റ്വെയര് അപ്ഡേറ്റ് ഉണ്ടായിരിക്കും. അങ്ങനെ ഉണ്ടെങ്കില് നിങ്ങളുടെ ഫോണ് ഒഎസ് 4.1, ഐഒഎസ് 10, കൈഒഎസ് 2.5.1 എന്നിവയില് ഏതെങ്കിലും ഒന്നിലേക്ക് അപ്ഡേറ്റ് ചെയ്യാന് സാധിക്കും. അങ്ങനെ സാധിക്കുന്നില്ലെങ്കില് നിങ്ങളുടെ ഫോണ് തന്നെ മാറ്റി മറ്റൊരു ഫോണ് വാങ്ങായാല് മാത്രമേ വാട്സ്ആപ്പ് ഉപയോഗിക്കാന് സാധിക്കുകയുള്ളു. നവംബര് ഒന്നിന് മുമ്ബ് നിങ്ങള് നിങ്ങളുടെ ഫോണ് മാറ്റിയില്ലെങ്കില് വാട്സ്ആപ്പ് പ്രവര്ത്തനം നിലയ്ക്കും. നിങ്ങള്ക്ക് പഴയ ഫോണിലെ ആപ്പില് മെസേജുകള് അയയ്ക്കാനോ സ്വീകരിക്കാനോ കഴിയില്ല എന്ന കാര്യം കൂടി ശ്രദ്ധിക്കുക. വാട്സ്ആപ്പ് സപ്പോര്ട്ട് നഷ്ടപ്പെടുന്ന ഫോണുകള് ഇവയാണ് ആപ്പിള്: ഐഫോ എസ്ഇ 1st Gen, ഐഫോണ് 6എസ്, ഐഫോണ് 6എസ് പ്ലസ് സാംസങ്: സാംസങ് ഗാലക്സി ട്രെന്ഡ് ലൈറ്റ്, ഗാലക്സി ട്രെന്ഡ് II, ഗാലക്സി എസ്2, ഗാലക്സി എസ്3 മിനി, ഗാലക്സി എക്സ് കവര് 2, ഗാലക്സി കോര്, ഗാലക്സി ഏസ് 2 എല്ജി: എല്ജി ലൂസിഡ് 2, എല്ജി ഒപ്റ്റിമസ് എഫ്7, ഒപ്റ്റിമസ് എഫ്5, ഒപ്റ്റിമസ് എല്3 II ഡ്യൂവല്, ഒപ്റ്റിമസ് എല്5, ഒപ്റ്റിമസ് എല്5 II, ഒപ്റ്റിമസ് എല്5 ഡ്യൂവല്, ഒപ്റ്റിമസ് എല്3 II, ഒപ്റ്റിമസ് എല്7, ഒപ്റ്റിമസ് എല്7 II ഡ്യൂവല്, ഒപ്റ്റിമസ് എല്7 II, ഒപ്റ്റിമസ് എഫ് 6, എല്ജി എനാക്ട്, ഒപ്റ്റിമസ് എല്4 II ഡ്യൂവല്, ഒപ്റ്റിമസ് എഫ്3, ഒപ്റ്റിമസ് എല്4 II, ഒപ്റ്റിമസ് എല്2 II, ഒപ്റ്റിമസ് നൈട്രോ എച്ച്ഡി, ഒപ്റ്റിമസ് എഫ്3ക്യൂ ഹുവാവേ: ഹുവാവേ അസെന്ഡ് ജി740, അസെന്ഡ് മേറ്റ്, അസെന്ഡ് ഡി ക്വാഡ് എക്സ്എല്, അസെന്ഡ് ഡി1 ക്വാഡ് എക്സ്എല്, അസെന്ഡ് പി1 എസ്, അസെന്ഡ് ഡി2 സോണി: സോണി എക്സ്പീരിയ മിറോ, സോണി എക്സ്പീരിയ നിയോ എല്, എക്സ്പീരിയ ആര്ക്ക് എസ് മറ്റ് ബ്രാന്ഡുകളുടെ ഡിവൈസുകള്: അല്കാറ്റല് വണ് ടച്ച് ഇവോ 7, ആര്ക്കോസ് 53 പ്ലാറ്റിനം, എച്ച്ടിസി ഡിസയര് 500, കാറ്റര്പില്ലര് ക്യാറ്റ് ബി 15, വിക്കോ സിങ്ക് ഫൈവ്, വിക്കോ ഡാര്ക്ക്നൈറ്റ്, ലെനോവോ എ820, യുമി എക്സ് 2, ഫിയ എഫ് 1, ടിഎച്ച്എല് ഡബ്ല്യു 8 ഫോണ് മാറ്റുന്നവര് ഇക്കാര്യം ശ്രദ്ധിക്കുക നിങ്ങള്ക്ക് ഫോണ് മാറ്റാന് ഉദ്ദേശം ഉണ്ടെങ്കില് നവംബര് 1ന് മുമ്ബ് നിങ്ങളുടെ ചാറ്റുകള് ഗൂഗിള് ഡ്രൈവിലേക്ക് ബാക്കപ്പ് ചെയ്യുക. നിങ്ങളുടെ ഫോണില് നിന്ന് വാട്സ്ആപ്പ് അണ്ഇന്സ്റ്റാള് ചെയ്യുകയും ചെയ്താല് പുതിയ ഡിവൈസ് വാങ്ങി വാട്സ്ആപ്പ് ഇന്സ്റ്റാള് ചെയ്താല് ചാറ്റുകള് ഓട്ടോമാറ്റിക്കായി ബാക്ക് അപ്പ് ആകും. source: gizbot.com